ทำลายสถิติ
ทอล์ก ออฟ เดอะ ทาวน์ ขณะนี้ไม่มีเรื่องไหนเกินการขาดดุลการค้า 1,620 ล้านเหรียญสหรัฐ และขาดดุลบัญชีเดินสะพัดสูงถึง 3,361 ล้านเหรียญสหรัฐ ในงวดเดือน เม.ย.
8 มิ.ย. 2556

ทอล์ก ออฟ เดอะ ทาวน์ ขณะนี้ไม่มีเรื่องไหนเกินการขาดดุลการค้า 1,620 ล้านเหรียญสหรัฐ และขาดดุลบัญชีเดินสะพัดสูงถึง 3,361 ล้านเหรียญสหรัฐ ในงวดเดือน เม.ย. 
ตัวเลขขาดดุลบัญชีเดินสะพัดนี้ขาดดุลมากที่สุดนับจากปี 2538 
นี่เป็นสาเหตุหนึ่งที่เกิดเงินทุนไหลออกอย่างมาก นักลงทุนต่างชาติขายหุ้นสุทธิตั้งแต่วันที่ 29 พ.ค.4 มิ.ย.ที่ผ่านมา ร่วม 1.85 หมื่นล้านบาท ขายทิ้งพันธบัตรออกไปแล้ว 2.86 หมื่นล้านบาท 
ส่งผลให้เงินบาทอ่อนค่าลงฮวบฮาบ 30.5030.60 บาทต่อเหรียญสหรัฐ จากช่วงเดือน เม.ย. ที่แข็งค่าขึ้นไปถึง 28.55 บาทต่อเหรียญสหรัฐ 
สุชาดา กิระกุล ที่ปรึกษาผู้ว่าการธนาคารแห่งประเทศไทย (ธปท.) บอกว่า เรื่องขาดดุลบัญชีเดินสะพัด ธปท.ประเมินแล้วยังไม่น่าห่วง แม้ว่าที่ผ่านมาจะไม่เคยขาดดุลมากเท่านี้ แต่นักลงทุนบางคนอาจจะกังวล 
เจ๊สุ ยืนยันว่า เงินนอกที่ขายหุ้นและพันธบัตรยังอยู่ในไทย ส่วนใหญ่จะพักไว้ในบัญชีเงินบาทของผู้มีถิ่นฐานนอกประเทศเป็นหลัก ยังไม่ออก แต่รอจังหวะ